গণপ্রজাতন্ত্রী বাংলাদেশ সরকার

**শ্রম ও কর্মসংস্থান মন্ত্রণালয়**

সমন্বয় অধিশাখা

বিষয়: **শ্রম ও কর্মসংস্থান মন্ত্রণালয় সংশ্লিষ্ট মাননীয় প্রধানমন্ত্রী’র প্রতিশ্রুতি ও নির্দেশনাসমূহের**

**বাস্তবায়ন অগ্রগতি পর্যালোচনা সংক্রান্ত সভার কার্যবিবরণী।**

|  |  |  |
| --- | --- | --- |
| সভাপতি | : | মোঃ এহছানে এলাহীসচিব শ্রম ও কর্মসংস্থান মন্ত্রণালয় |
| সভার স্থান  | : | মন্ত্রণালয়ের সভাকক্ষ  |
| সভার তারিখ | : | ১০ নভেম্বর ২০২১ |
| বিবেচ্য মাস | : | অক্টোবর ২০২১ |
| সময় | : | বেলা: ১২.০০ ঘটিকা |
|  |  |   |

 সভাপতি উপস্থিত সকলকে স্বাগত জানিয়ে সভার আলোচনা শুরু করেন। সভাপতির অনুমতিক্রমে যুগ্মসচিব (সমন্বয় ও আদালত) গত সভার কার্যবিবরণী উপস্থাপন করেন। কার্যবিবরণীতে কোনো সংশোধন না থাকায় সর্বসম্মতিক্রমে অনুমোদন করা হয়। অতঃপর বর্তমানে অবাস্তবায়িত ০৬টি নির্দেশনার ওপর বাস্তবায়ন অগগ্রতি ও আলোচনা-পর্যালোচনান্তে সর্বসম্মতিক্রমে নিম্নরূপ সিদ্ধান্ত গৃহীত হয়।

|  |  |  |  |  |
| --- | --- | --- | --- | --- |
| ক্রম | মাননীয় প্রধানমন্ত্রীর সদয় নির্দেশনা ও তারিখ | আলোচনা ও বাস্তবায়ন অগ্রগতি |  | বাস্তবায়নকারী |
| ১.১ | **নির্দেশনার তারিখ:** ১৬ ফেব্রুয়ারি ২০১৪ ও ২৪ মে ২০১৫; **নির্দেশনা বিষয়**: ঝুঁকিপূর্ণ শিশুশ্রম: শিশুদেরকে ঝুঁকিপূর্ণ কাজ থেকে সরিয়ে আনার জন্য প্রয়োজনীয় কার্যক্রম গ্রহণ ও বাস্তবায়ন করতে হবে।  | (ক) শিশুদেরকে ঝুঁকিপূর্ণ কাজ থেকে সরিয়ে আনার লক্ষ্যে বাংলাদেশে ঝুঁকিপূর্ণ শিশুশ্রম নিরসন (৪র্থ পর্যায়) নামে একটি প্রকল্প চলমান রয়েছে। প্রকল্পটি জানুয়ারি ২০১৮ হতে ডিসেম্বর ২০২১ মেয়াদে বাস্তবায়িত হচ্ছে। প্রকল্পটির প্রাক্কলিত ব্যয় ২৮,৪৪৯.০৮ লক্ষ টাকা। সিদ্ধান্ত অনুযায়ী ০৬ মাস মেয়াদি উপানুষ্ঠানিক শিক্ষা কার্যক্রম শুরু করার জন্য নির্বাচিত ১১২ টি এনজিও-র সাথে চুক্তি স্বাক্ষর হয়েছে। জানুয়ারি,২০২২ হতে ০৬ মাস মেয়াদি উপানুষ্ঠানিক শিক্ষা ও দক্ষতা এবং জুলাই, ২০২২ হতে ০৪ মাস মেয়াদী দক্ষতা উন্নয়ন প্রশিক্ষণ কার্যক্রম শুরু করা যাবে। প্রকল্পের ব্যয়বৃদ্ধি ব্যতিরেকে মেয়াদ ০২ বছর বৃদ্ধির জন্য গত ১১ সেপ্টেম্বর, ২০২১ তারিখে পরিকল্পনা কমিশনে পত্র প্রেরণ করা হয়েছে। প্রকল্পের মাধ্যমে ০১ লক্ষ শিশুকে ঝুঁকিপূর্ণ কাজ থেকে প্রত্যাহার করে স্বাভাবিক কর্ম জীবনে ফিরিয়ে আনা হবে। (খ) কলকারখানা ও প্রতিষ্ঠান পরিদর্শন অধিদপ্তর কর্তৃক শিশুশ্রম নিরসনের একটি প্রকল্প গ্রহণ প্রক্রিয়াধীন রয়েছে। ইতিমধ্যে প্রকল্পের ডিপিপি প্রস্তুতের জন্য একজন পরামর্শক নিয়োগ করা হয়েছে।(গ) জাতীয় শিশুশ্রম নিরসন নীতিমালার আলোকে গঠিত কমিটিগুলোর কার্যক্রম জোরদার করার লক্ষ্যে মন্ত্রণালয় হতে ঊর্ধ্বতন কর্মকর্তাগণের সমন্বয়ে ০৮টি বিভাগের দায়িত্ব প্রদান করে একটি কমিটি গঠন করা হয়। উপজেলা শিশুশ্রম পরিবীক্ষণ কমিটি’র সদস্য সচিব উপজেলা মহিলা বিষয়ক কর্মকর্তাকে কমিটির কার্যক্রমকে গতিশীল ও জোরদারকরণের জন্য মহিলা ও শিশু বিষয়ক মন্ত্রণালয়ের সচিব বরাবর ২৪ অক্টোবর ২০২১ তারিখে একটি আধাসরকারি পত্র প্রেরণ করা হয়।  | ক)এসডিজি লক্ষ্যমাত্রা অর্জনের নিমিত্ত এ মন্ত্রণালয় হতে ২০২৫ সালের মধ্যে ঝুঁকিপূর্ণ শিশুশ্রমসহ বাংলাদেশকে শিশুশ্রমমুক্ত করার নিমিত্ত কার্যক্রম অব্যাহত রাখতে হবে এবং বাংলাদেশে ঝুঁকিপূর্ণ কাজে নিয়োজিত শিশুশ্রম নিরসন (৪র্থ পর্যায়)’ প্রকল্পটির কাজ দ্রুত করতে হবে। (খ) পরিদর্শনের মাধ্যমে শিশুশ্রমমুক্ত শিল্পসেক্টরে শিশুশ্রমিক নিয়োগের প্রমাণ পাওয়া গেলে আইনানুগ ব্যবস্থা অব্যাহত রাখতে হবে। (গ) জাতীয় শিশুশ্রম নিরসন নীতিমালার আলোকে গঠিত কমিটিগুলোর কার্যক্রম জোরদার করার লক্ষ্যে মন্ত্রণালয় হতে নিয়মিত মনিটরিং কার্যক্রম অব্যাহত রাখতে হবে। | অতিরিক্ত সচিব (আইও)/অতিরিক্ত সচিব (উন্নয়ন)/মহাপরিদর্শক, কলকারখানা ও প্রতিষ্ঠান পরিদর্শন অধিদপ্তর।অতিরিক্ত সচিব(আইও)/মহাপরিদর্শক, কলকারখানা ও প্রতিষ্ঠান পরিদর্শন অধিদপ্তর।অতিরিক্ত সচিব (উন্নয়ন)/প্রকল্প পরিচালক |
| ১.২ | **নির্দেশনার তারিখ:** ১৬ ফেব্রুয়ারি ২০১৪ ও ২৪ মে ২০১৫ **নির্দেশনা বিষয়**: (ক) নারী শ্রমিকদের আবাসন ব্যবস্থা ও তাদের নিরাপত্তা: নারী শ্রমিকদের জন্য তাদের কর্মস্থলের কাছাকাছি আবাসন ব্যবস্থা গড়ে তোলার ওপর গুরুত্ব দিতে হবে। এ ছাড়া তাদের নিরাপত্তা নিশ্চিত করার জন্য কার্যকর পদক্ষেপ গ্রহণ করতে হবে।  (খ) কর্মজীবী নারী শ্রমিকের জন্য গৃহায়ন তহবিলের সহায়তায় বন্দর, নারায়ণগঞ্জ এবং কালুরঘাট, চট্টগ্রামে অবস্থিত শ্রমকল্যাণ কেন্দ্রে ০২টি ১০০০ শয্যাবিশিষ্ট ডরমিটরি নির্মাণের কার্যক্রম গ্রহণ করতে হবে। ডরমিটরিতে বিল্ট-ইন খাটসহ আসবাবপত্রের ব্যবস্থা থাকতে হবে যেন খাটের নীচের অংশ স্টোর হিসেবে ব্যবহার করা যায়। ডরমিটরির Common Dining Hall ও রান্নাঘরসহ অন্যান্য আনুষঙ্গিক service-এর অতিরিক্ত হিসেবে প্রতিটি ফ্লোরে একটি করে কিচেন এবং কাপড়-চোপড় ধোয়ার জায়গা থাকতে হবে। তা ছাড়া ছোট পরিবারের বসবাসের উপযোগী পৃথক কিছু সংখ্যক কক্ষ/living space রাখা যেতে পারে।  | নারায়ণগঞ্জের বন্দর ও চট্টগ্রামের কালুরঘাটে মহিলা শ্রমজীবী হোস্টেলসহ শ্রম কল্যাণ কেন্দ্র নির্মাণ শীর্ষক প্রকল্পটি এপ্রিল ২০১৮ হতে ডিসেম্বর ২০২১ মেয়াদে বাস্তবায়িত হচ্ছে। প্রকল্পটির প্রাক্কলিত ব্যয় ১১৪০০.৪৪ লক্ষ টাকা শ্রমজীবী মহিলা হোস্টেলের সুবিধাভোগী নির্বাচন ও হোস্টেল ব্যবহার সংক্রান্ত নির্দেশিকা অনুমোদন করা হয়েছে। এ বিষয়ে সুবিধাভোগী নির্বাচনের জন্য পত্রিকায় বিজ্ঞপ্তি প্রদানসহ অন্যান্য কার্যক্রম দ্রুত গ্রহণ করা হবে। প্রকল্পটির মেয়াদ ০৬ মাস বৃদ্ধি করার জন্য পদক্ষেপ গ্রহণ করা হয়েছে।  | ‘নারায়ণগঞ্জের বন্দর ও চট্টগ্রামের কালুরঘাটে শ্রমকল্যাণ কেন্দ্রসহ শ্রমজীবী মহিলা হোস্টেল নির্মাণ’ শীর্ষক প্রকল্পটির বাস্তবায়ন কার্যক্রম দ্রুত শেষ করতে হবে। পরিদর্শনের মাধ্যমে কর্মক্ষেত্রে নারী শ্রমিকদের নিরাপত্তা নিশ্চিত অব্যাহত রাখতে হবে।   | অতিরিক্ত সচিব (উন্নয়ন)/মহাপরিচালক, শ্রম অধিদপ্তর/ প্রকল্প পরিচালক। |
| ১.৩ | **নির্দেশনার তারিখ:** ১৬ ফেব্রুয়ারি ২০১৪ ও ২৪ মে ২০১৫**নির্দেশনা বিষয়:** শ্রম কল্যাণ কেন্দ্রগুলোকে শ্রমিকদের কল্যাণে কার্যকর করতে হবে। এ কেন্দ্রে শ্রমিকদের জন্য হাসপাতাল ও থাকার জন্য ডরমিটরি নির্মাণের উদ্যোগ গ্রহণ করতে হবে।  | (ক) দেশের পার্বত্য অঞ্চলের শ্রমিকদের কল্যাণ সুবিধাদি ও দক্ষতা উন্নয়ন কার্যক্রম সম্প্রসারণ এবং জোরদারকরণে রাঙ্গামাটির ঘাগরায় বহুবিধ সুবিধাসহ কমপ্লেক্স নির্মাণ’-শীর্ষক প্রকল্পটি এপ্রিল ২০১৭ হতে ডিসেম্বর, ২০২১ মেয়াদে বাস্তবায়িত হচ্ছে। প্রকল্পের ভৌত (নির্মাণ) কাজের ৯৫% সম্পন্ন হয়েছে। (খ) ২০২১-২২ অর্থবছরে এডিপি-তে সুপারিশকৃত অননুমোদিত প্রকল্প হিসেবে টঙ্গী শ্রম কল্যাণ কেন্দ্রের পুণঃনির্মাণ ও আধুনিকায়ন’ প্রকল্পটি অন্তর্ভুক্ত রয়েছে। প্রকল্পটির প্রাক্কলিত ব্যয় ৭৩১৪.৪৯ লক্ষ টাকা। পুনর্গঠিত ডিপিপি গত ১৯-০৯-২০২১ তারিখে মন্ত্রণালয় হতে পরিকল্পনা কমিশনে অনুমোদনের জন্য প্রেরণ করা হয়েছে। এছাড়াও শ্রম অধিদপ্তর কর্তৃক শ্রমিকদের কল্যাণ অধিকতর উপযোগী করে গড়ে তোলার জন্য দেশব্যাপী অন্যান্য শ্রম কল্যাণ কেন্দ্র আধুনিকায়নের উদ্যোগ গ্রহণ করা হয়েছে। পিপিপি-র আওতায় নরসিংদীর ঘোড়াশাল ও রায়পুরায় আরও ০২টি শ্রমকল্যাণ কেন্দ্র নির্মাণের উদ্যোগ গ্রহণ করা হয়েছে। | শ্রম অধিদপ্তরের ৬টি শ্রম কল্যাণ কেন্দ্র এবং ‘দেশের পার্বত্য অঞ্চলের শ্রমিকদের কল্যাণ সুবিধাদি ও দক্ষতা উন্নয়ন কার্যক্রম সম্প্রসারণ এবং জোরদারকরণে রাঙ্গামাটির ঘাগরায় বহুবিধ সুবিধাসহ কমপ্লেক্স নির্মাণ’-শীর্ষক প্রকল্পের বাস্তবায়ন কার্যক্রম দ্রুত করতে হবে।  | অতিরিক্ত সচিব (উন্নয়ন)/মহাপরিচালক, শ্রম অধিদপ্তর/প্রকল্প পরিচালক। |
| ১.৪ | **নির্দেশনার তারিখ:** ১৬ ফেব্রুয়ারি ২০১৪ ও ২৪ মে ২০১৫ **নির্দেশনা বিষয়:** বরিশাল, সিলেট এবং রংপুর বিভাগে নতুন ০৩টি শ্রম আদালত স্থাপনের কাজ দ্রুত সম্পন্ন করতে হবে। তাছাড়া ঢাকায় অবস্থিত ০৩টি শ্রম আদালতের ০১টি নারায়ণগঞ্জে এবং ০১টি গাজীপুরে স্থানান্তরের বিষয়ে পদক্ষেপ নেয়া যেতে পারে।  | (ক) মাননীয় প্রধানমন্ত্রীর সদয় নির্দেশনা অনুযায়ী সিলেট, বরিশাল ও রংপুর বিভাগে নতুন ০৩টি শ্রম আদালত এস,আর,ও নং ২০৮-আইন/২০১৯, তারিখ: ১৮-০৬-২০১৯ বাংলাদেশ ফরম ও প্রকাশনা অফিস, তেজগাঁও, ঢাকা কর্তৃক গত ২৪-০৬-২০১৯ তারিখের গেজেট প্রজ্ঞাপনের মাধ্যমে আদালত স্থাপন করা হয়েছে। উক্ত ৩টি শ্রম আদালতে চেয়ারম্যান ও রেজিস্ট্রার নিয়োগ প্রদানপূর্বক অক্টোবর/২০১৯ মাস হতে মামলা গ্রহণ ও নিষ্পত্তির মাধ্যমে আদালতের কার্যক্রম চলমান রয়েছে।(খ) মাননীয় প্রধানমন্ত্রীর সদয় নির্দেশনা অনুযায়ী ঢাকায় অবস্থিত ০৩টি শ্রম আদালতের মধ্যে ৩য় শ্রম আদালত নারায়ণগঞ্জে ও ২য় শ্রম আদালত গাজীপুরে স্থানান্তরের বিষয়ে মতামতের জন্য গত ২১-০৮-২০১৯ তারিখ আইন ও বিচার বিভাগে পত্র প্রেরণ করা হয়। আইন ‍ও বিচার বিভাগ হতে আদালত ২টি স্থানান্তর না করে নারায়ণগঞ্জ ও গাজীপুর জেলায় নতুন শ্রম আদালত সৃজনে গত ১৭-০৯-২০১৯ তারিখ মতামত প্রদান করা হয়। সে পরিপ্রেক্ষিতে শ্রম আদালতসমূহের পদ সৃজন, যানবাহন ও অফিস সরঞ্জামাদি টিওএন্ডইতে অন্তর্ভুক্তকরণে জনপ্রশাসন মন্ত্রণালয় ও অর্থ বিভাগ হতে সম্মতি প্রাপ্তির পর অর্থ বিভাগ হতে পদগুলো বেতন স্কেল যাচাই করা হয়েছে। বেতন স্কেল যাচাইয়ের পর পদগুলো “প্রশাসনিক উন্নয়ন সংক্রান্ত সচিব কমিটির” সভায় উত্থাপনের লক্ষ্যে গত ১৮-০৭-২০২১ তারিখ মন্ত্রিপরিষদ বিভাগে পত্র প্রেরণ করা হয়েছে। | মাননীয় প্রধানমন্ত্রীর নির্দেশনাটি বাস্তবায়িত হয়েছে মর্মে প্রধানমন্ত্রীর কার্যালয়কে অবহিত করা যেতে পারে।  | উপসচিব (আদালত) |
| ১.৫ | **নির্দেশনার তারিখ:** ২৪ মে ২০১৫ **নির্দেশনা বিষয়:** যে-সকল শিল্প সেক্টরের মজুরি নির্ধারণের সময় ৫ বছর অতিক্রান্ত হয়েছে সে-সকল শিল্প সেক্টরে ন্যূনতম মজুরি পুনর্নির্ধাণের কার্যক্রম গ্রহণ করতে হবে।  | শ্রম ও কর্মসংস্থান মন্ত্রণালয় হতে চাহিত ১২টি শিল্প সেক্টরের মধ্যে শ্রম অধিদপ্তর হতে ০৭ (সাত) টি শিল্প সেক্টরের মালিক ও শ্রমিক প্রতিনিধির মনোনয়ন মন্ত্রণালয়ে প্রেরণ করা হয়েছে। অবশিষ্ট ০৫টি শিল্প সেক্টরের মধ্যে (১) হোমিওপ্যাথ কারখানা শিল্প সেক্টরের মালিক প্রতিনিধির মনোনয়ন বিভাগীয় শ্রম দপ্তর, ঢাকা থেকে পাওয়া গিয়াছে, শ্রমিক প্রতিনিধির জন্য বিভাগীয় শ্রম দপ্তর, ঢাকাকে তাগিদপত্র দেয়া হয়েছে। (২) কৃষি ও গৃহকর্মে নিয়োজিত শ্রমিক ব্যতীত অদক্ষ ও তরুণ শ্রমিক শিল্প সেক্টরের শ্রমিক প্রতিনিধির মনোনয়ন বিভাগীয় শ্রম দপ্তর, খুলনা থেকে পাওয়া গেয়াছে, মালিক প্রতিনিধির মনোনয়নের জন্য বিভাগীয় শ্রম দপ্তর, খুলনা ও ঢাকাকে তাগিদপত্র দেয়া হয়েছে। (৩) পেট্রোল পাম্প শিল্প সেক্টরের শ্রমিক প্রতিনিধির মনোনয়ন বিভাগীয় শ্রম দপ্তর, খুলনা থেকে পাওয়া গেয়াছে এবং মালিক প্রতিনিধির মনোনয়নের জন্য বিভাগীয় শ্রম দপ্তর খুলনার সাথে যোগাযোগ অব্যাহত রয়েছে। (৪) সিনেমা হল শিল্প সেক্টরের মালিক ও শ্রমিকপক্ষের প্রতিনিধির মনোনয়নের জন্য বিভাগীয় শ্রম দপ্তর, ঢাকাকে তাগিদপত্র দেয়া হয়েছে। (৫) টাইপ ফাউন্ড্রি শিল্প সেক্টরের মালিক ও শ্রমিক প্রতিনিধির মনোনয়নের জন্য বিভাগীয় শ্রম দপ্তর সমূহকে তাগিদপত্র দেয়া হয়েছে।  | যেসব শিল্প সেক্টরের মালিক ও শ্রমিক প্রতিনিধির নাম পাওয়া গেছে সেসব শিল্প সেক্টরের মজুরি পুনঃনির্ধারণের কার্যক্রম গ্রহণ করতে হবে। শ্রম অধিদপ্তরকে যথাশীঘ্র শ্রমিক প্রতিনিধির নাম মন্ত্রণালয়ে প্রেরণ করতে হবে। এ বিষয়ে অনিষ্পন্ন বিষয়াবলি দ্রুত সম্পন্ন করতে হবে।  | মহাপরিচালক, শ্রম অধিদপ্তর/চেয়ারম্যান, নিম্নতম মজুরি বোর্ড /উপসচিব (মজুরি) |
| ১.৬ | **নির্দেশনার তারিখ:** ২৪ মে ২০১৫**নির্দেশনা বিষয়:** কলকারখানা ও প্রতিষ্ঠান পরিদর্শন অধিদপ্তরের পরিদর্শক ও সংশ্লিষ্ট অন্যান্যদের প্রশিক্ষণ, গবেষণা ও পারসোনাল প্রোটেকটিভ ইকুইপমেন্ট (পিপিই) সার্টিফিকেশনের জন্য একটি National Industrial Safety Academy স্থাপন করার পদক্ষেপ নেয়া যেতে পারে। প্রয়োজনে টঙ্গীতে বিদ্যমান শিল্প সম্পর্ক শিক্ষায়তন (IRI)-এর জমি অথবা তেজগাঁও শিল্প এলাকা ঢাকাতে এ প্রতিষ্ঠান গড়ে তোলা যেতে পারে। | রাজশাহীতে ‘‘জাতীয় পেশাগত স্বাস্থ্য ও নিরাপত্তা বিষয়ক গবেষণা এবং প্রশিক্ষণ ইনস্টিটিউট স্থাপন’’ প্রকল্পটির প্রাক্কলিত ব্যয় ১৬,৫২৮.৩৩ লক্ষ টাকা। প্রকল্পটির অনুকূলে ২০২১-২২ অর্থবছরে এডিপি-তে ৩০০০.০০ লক্ষ টাকা বরাদ্দ আছে। প্রকল্পটির মেয়াদ জুন, ২০২১ পর্যন্ত নির্ধারিত রয়েছে। প্রকল্পের কাজ যথাযথভাবে সম্পন্ন করার জন্য ব্যয় বৃদ্ধি ব্যতিরেকে মেয়াদ বৃদ্ধির প্রস্তাব ইতোমধ্যে ০১ বছর মেয়াদ বৃদ্ধির পদক্ষেপ গ্রহণ করা হয়েছে। দ্রুত সংশোধীত ডিপিপি অনুমোদনের জন্য পরিকল্পনা কমিশনে প্রেরণ করা হবে।  | রাজশাহীতে জাতীয় পেশাগত স্বাস্থ্য ও নিরাপত্তা বিষয়ক গবেষণা এবং প্রশিক্ষণ ইনস্টিটিউট স্থাপন প্রকল্পটির বাস্তবায়ন কার্যক্রম ত্বরান্বিত করতে হবে।  | অতিরিক্ত সচিব (উন্নয়ন)/মহাপরিদর্শক, কলকারখানা ও প্রতিষ্ঠান পরিদর্শন অধিদপ্তর/প্রকল্প পরিচালক। |

০২। সভাপতি মাননীয় প্রধানমন্ত্রীর নির্দেশনাসমূহ যথাযথ গুরুত্বসহকারে পালনের বিষয়ে সংশ্লিষ্ট সকলের দৃষ্টি আকর্ষণ করেন। পরিশেষে সকলকে ধন্যবাদ জানিয়ে সভার সমাপ্তি ঘোষণা করা হয়।

 স্বাঃ/-

 ১৭-১১-২০২১

 মোঃ এহছানে এলাহী

সচিব

শ্রম ও কর্মসংস্থান মন্ত্রণালয়